নদী বাঁধে ভাঙন, বড় বিপর্যয়ের মুখে সুন্দরবনবাসী!

বসিরহাট: উত্তর ২৪ পরগনার বসিরহাট মহাকুমার (Basirhat Subdivision) হিঙ্গলগঞ্জ ব্লকের সাহেবখালি গ্রাম পঞ্চায়েতের (Sahebkhali Gram Panchayat) রামাপুর জেটিঘাটের আইলার বাঁধ ভেঙে (River Erosion) বসে পড়ল। ইতিমধ্যে শতাধিক গ্রামবাসীকে উঁচু জায়গায় সরিয়ে ত্রাণ শিবির রাখা হয়েছে। পর্যাপ্ত ত্রাণের ব্যবস্থা করা হয়েছে। হঠাৎই প্রচন্ড দাবদাহের মধ্যে নদীবাঁধ বসে গিয়ে বিপদের মুখে প্রান্তিক মানুষেরা।

স্থানীয় পঞ্চায়েত প্রশাসন ও সেচ দপ্তর দ্রুত বাঁধ মেরামতি করার চেষ্টা চালাচ্ছে। ইতিমধ্যে জেসিপিকে কাজে লাগানো হয়েছে। বড় প্রাকৃতিক বিপর্যয়ের মধ্যে পড়তে পারে সাহেবখালি গ্রাম পঞ্চায়েতের বিস্তীর্ণ এলাকা। ইতিমধ্যে নদীর নোনা জল ঢুকতে শুরু করেছে।

আরও পড়ুন: তীব্র তাপের ঝলসে যাচ্ছে চা গাছের কচি পাতা

হিঙ্গলগঞ্জের বিধায়ক দেবেশ মন্ডল জানিয়েছেন, বড়সড়ো বিপর্যয়। এই নদী বাঁধ মেরামতি করার ক্ষমতা নেই পঞ্চায়েতের। ইতিমধ্যে সেচ দপ্তরকে জানানো হয়েছে কিন্তু দীর্ঘদিন ধরে কেন্দ্রীয় সরকার নদীবাধের সংস্কারের জন্য বরাদ্দ টাকা আটকে রেখেছে। যার কারণে এই নদী বাঁধ দ্রুত সংস্কার করা যায়নি। এখন দ্রুত বাঁধ মেরামতি না হলে বড়সড়ো ভাঙনের মধ্যে পড়তে হবে সুন্দরবনের (Sundarbans) মানুষকে, এমনটাই আশঙ্কা তাঁর।